**DOHODA O POSKYTNUTÍ STAROSTLIVOSTI O PSA**

**Poskytovateľ**

TLAPKY – Zvieracia družina, Výtvarná 15, 82106 Bratislava, mobil: 0948 733 073

e-mail: [zvieraciadruzina@gmail.com](mailto:zvieraciadruzina@gmail.com)

IČO: 42354978

DIČ: 2023983698

(ďalej len „poskytovateľ“)

**Majiteľ psa**

Meno a priezvisko: ......................................................................................................................

Adresa: .......................................................................................................................................

Telefónne číslo: .........................................

E-mail: .........................................................................................................................................

Kontaktná osoba (pokiaľ by sa v prípade potreby nepodarilo kontaktovať majiteľa zvieraťa dlhšie ako 12 hodín): ...................................................................................................................

(ďalej len „majiteľ“)

**Pes / Fenka**

Meno: .....................................................................................................

Plemeno: ................................................................................................

Pohlavie: ....................... Vek: ............................... Hmotnosť: .............................

**Termín poskytnutia starostlivosti**: od......................................... do...........................................

Cena za starostlivosť za deň: ...................................................... eur

Predpokladaná suma celkom: .................................................... eur

**Konečná suma celkom**: ............................................................. eur

*Poznámky..........................................................................................................................................................................................................................................................................................*

Spôsob úhrady: ...........................................................................................................................

**Strava**

* vlastná
* platená (kvalitná strava zabezpečujúca všetky nutričné potreby psa)

**Dodaná výbava psa**

* veterinárny preukaz (povinne)
* obojok/postroj (povinne)
* vodidlo
* náhubok
* miska na vodu/kŕmenie
* peliešok
* hračky
* iné ....................................................................................................................................

**Zdravotný stav**

* pes nemá žiadne zdravotné problémy
* má nasledujúce zdravotné problémy:

..................................................................................................................................................................................................................................................................................

* užíva lieky (aké, presný popis dávkovania)

..................................................................................................................................................................................................................................................................................

* pes je / nie je chránený proti vonkajším parazitom obojkom alebo pipetou .................

**Podmienky poskytovania starostlivosti**

Majiteľ svojím podpisom prehlasuje, že:

* pes je riadne zaočkovaný
* pes nie je agresívny
* nemá vonkajšie parazity (blchy a podobne)
* fenka nehára
* fenka nie je kotná

Poznámky: ..........................................................................................................................................................................................................................................................................................................

**Zlozvyky**, ktoré by mohli ohroziť samotného psa, iné psy či ľudí (pokiaľ už nie sú uvedené v „dotazníku Tlapky“) ..........................................................................................................................................................................................................................................................................................................

**Povinnosti poskytovateľa**

* Poskytovateľ sa zaväzuje psa riadne opatrovať, zabezpečiť mu vhodné a bezpečné ubytovanie, pravidelné kŕmenie v množstve a frekvencii podľa dohody s majiteľom (štandardne dospelé psy 1-2x denne, šteniatka minimálne 3x denne podľa veku), vodu, venčenie podľa dohody/kondície a veku psa.
* Psovi bude každý deň poskytnutý voľný výbeh v priestore zabezpečenom proti úteku zvieraťa. Pri venčení na prechádzke bude pes vždy zaistený na vodidle.
* Poskytovateľ psovi zabezpečí pohodlné a bezpečné ubytovanie.
* Pokiaľ krmivo nedodá majiteľ psa, alebo ak dodané množstvo nebude stačiť na celú dobu, poskytovateľ dodá z vlastných zdrojov kvalitné krmivo zabezpečujúce všetky nutričné potreby psa. Cena krmiva bude majiteľovi doúčtovaná pri ukončení starostlivosti.
* Ak sa zmení zdravotný stav psa alebo ak vznikne podozrenie na to, že má pes zdravotné problémy, poskytovateľ zabezpečí veterinárnu prehliadku a nevyhnutné ošetrenie a bude informovať majiteľa. Náklady na veterinárnu starostlivosť hradí majiteľ.
* Poskytovateľ sa zaväzuje dohliadať na psa tak, aby v maximálnej miere predchádzal jeho zraneniu, vzniku škôd na majetku, osobách či iných psoch.
* Pokiaľ pes počas poskytovania starostlivosti spôsobí škodu (napr. materiálne škody na zariadení, ublíženie človeku či inému psovi), poskytovateľ je povinný ju fotograficky zdokumentovať a po návrate ukázať majiteľovi spolu s vyúčtovaním nákladov na odstránenie škody.
* Poskytovateľ nezodpovedá za náhle úmrtie psa spôsobené doteraz nezistenými alebo zo strany majiteľa zatajenými zdravotnými problémami.

**Povinnosti majiteľa**

* Majiteľ prehlasuje, že pes je v jeho vlastníctve a je oprávnený odovzdať ho do „náhradnej starostlivosti“.
* Majiteľ je povinný pravdivo vyplniť „dotazník Tlapky“ a informovať o všetkých skutočnostiach, ktoré by mohli ovplyvniť priebeh starostlivosti.
* Majiteľ sa zaväzuje uhradiť poskytovateľovi dohodnutú finančnú odmenu.
* Majiteľ svojím podpisom prehlasuje, že pes je riadne zaočkovaný proti besnote a najčastejším infekčným ochoreniam (očkovanie nie staršie ako 1 rok) ako aj kotercovému kašľu a je odčervený (odčervenie nie staršie ako 3 mesiace), čo potvrdí predložením očkovacieho preukazu.
* Majiteľ sa zaväzuje uhradiť náklady na veterinárnu starostlivosť nevyhnutnú počas poskytovania starostlivosti o psa. O akejkoľvek zmene zdravotného stavu bude majiteľ (alebo kontaktná osoba) poskytovateľom bezodkladne informovaný a bude s ním konzultovaný postup ďalšej liečby a potrebné výdavky.
* Majiteľ sa zaväzuje uhradiť škodu, ktorú jeho pes počas poskytovania starostlivosti spôsobí, a to v plnom rozsahu. Majiteľ má právo na požiadanie buď vidieť vzniknutú škodu priamo, alebo prostredníctvom fotodokumentácie celej udalosti.
* Majiteľ berie na vedomie, že je povinný psa prevziať v posledný deň poskytovania starostlivosti, vo vopred dohodnutom termíne. Prípadné zmeny termínu alebo času prevzatia majiteľ poskytovateľovi oznámi minimálne 12 hodín vopred.
* Ak si majiteľ nevyzdvihne psa podľa dohody a nepožiada poskytovateľa o zmenu (písomne prostredníctvom SMS alebo e-mailom, osobne alebo prostredníctvom určenej kontaktnej osoby), vyzve ho tento na vyzdvihnutie zvieraťa v náhradnom termíne. Za každý nedohodnutý, neoznámený deň starostlivosti navyše sa majiteľ zaväzuje uhradiť odmenu vo výške 200 % dohodnutej ceny za deň.
* Pokiaľ aj náhradný termín uplynie a majiteľ si psa bez informovania nevyzdvihne ani počas nasledujúcich 7 dní po oznámenom náhradnom termíne, prechádza vlastnícke právo k tomuto psovi bezplatne na poskytovateľa, ktorý má právo psa predať alebo umiestniť do útulku.

Táto dohoda je vyhotovená v dvoch exemplároch, jedna pre majiteľa, jedna pre poskytovateľa. Akákoľvek zmena musí byť vykonaná písomne (osobne, e-mailom, prípadne SMS správou) a musia s ňou súhlasiť obe strany.

Majiteľ potvrdzuje, že pravdivo vyplnil „dotazník Tlapky“ a nezamlčal žiadne skutočnosti, ktoré by mohli ovplyvniť priebeh starostlivosti, bezpečnosť psa, iných psov či ľudí.

Majiteľ psa a poskytovateľ starostlivosti svojím podpisom potvrdzujú, že si dohodu prečítali, všetky uvedené údaje sú pravdivé a že dohodu uzavreli slobodne a zaväzujú sa dodržať všetky určené podmienky.

v Bratislave, ...........................................

Podpis majiteľa psa Podpis poskytovateľa

.............................................................. ...........................................................